Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10722

6. fejezet Repülőgép műszerek, felszerelések Megjegyzés: A repülőgép távközlési és navigációs felszerelésére vonatkozó előírásokat a 7. fejezet tartalmazza. 6.1 Az összes repülőgép összes repülése 6.1.1 Általános rész A légialkalmassági bizonyítvány kiadásához szükséges minimális felszerelés mellett a repülőgépet az igénybevett repülőgép típus és a repülésvégrehajtás körülményeinek figyelembevételével szereljék fel vagy azon szállítsák a következő pontokban előírt műszereket, felszereléseket és repülési okmányokat. Az előírt műszereket és felszereléseket, beleértve azok elhelyezését is, a lajstromozó állam hagyja jóvá vagy fogadja el. 6.1.2 Műszerek A repülőgépet szereljék fel azokkal a műszerekkel, amelyek a hajózószemélyzet számára lehetővé teszik a repülőgép repülési pályájának irányítását és ellenőrzését, bármely előírt eljárás művelet végrehajtását valamint a repülőgép üzemeltetési korlátozásainak a várható üzemeltetési körülmények között történő megfigyelését. 2007/70/II. szám 6.1.3 Felszerelések 6.1.3.1 Minden repülőgép minden repülése 6.1.3.1.1 Minden repülőgépet minden repülés alkalmával szereljék fel:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes